**DĖL ROKIŠKIO RAJONO SAVIVALDYBĖS TARYBOS 2021 M. RUGSĖJO 24 D. SPRENDIMO NR. TS-176 „DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO“ DALINIO PAKEITIMO**

2022 m. vasario 23 d. Nr. TS –

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Iš dalies pakeisti Rokiškio rajono savivaldybės tarybos 2021 m. rugsėjo 24 d. sprendimo Nr. TS-176 „Dėl Rokiškio kultūros centro teikiamų mokamų paslaugų sąrašo ir įkainių patvirtinimo“ 1 punktu patvirtintų Rokiškio kultūros centro teikiamų mokamų paslaugų sąrašo ir įkainių:

1.1. lentelės 4.16.1 eilutės 4 stulpelį ir vietoje skaičiaus „20,00“ įrašyti skaičių „10,00“;

1.2. lentelės 4.16.2 eilutės 4 stulpelį ir vietoje skaičiaus „15,00“ įrašyti skaičių „7,00“;

1.3. lentelės 4.16.3 eilutės 4 stulpelį ir vietoje skaičiaus „10,00“ įrašyti skaičių „5,00“;

1.4. lentelės 4 eilutės 3 pastabą papildant ją 3.5 papunkčiu „3.5. nario mokestis netaikomas Rokiškio KC padalinių užimtumo kolektyvams“.

2. Patvirtinti Rokiškio kultūros centro teikiamų mokamų paslaugų sąrašą ir įkainius nauja redakcija (pridedama).

3. Skelbti šį sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Justina Daščioraitė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Iš dalies pakeisti Rokiškio rajono savivaldybės tarybos 2021 m. rugsėjo 24 d. sprendimą Nr. TS-176 „Dėl Rokiškio kultūros centro teikiamų mokamų paslaugų sąrašo ir įkainių patvirtinimo“, patvirtinant naujus Rokiškio kultūros centro užimtumo kolektyvų nario mokesčius.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalis.

**Sprendimo projekto esmė.** Pakeitimai atliekami siekiant sudaryti gyventojams patrauklesnes sąlygas dalyvauti meno mėgėjų kolektyvų veikloje. Pandemijos laikotarpiu meno mėgėjų kolektyvų veikla ypač nukentėjo, o dauguma kolektyvų dar negrįžo savo veikla į 2019 metų lygį tiek dėl užkrato baimės ar pasikeitusių įpročių, tiek ir dėl infliacijos sukelto mokumo problemų.

Sprendimu sumažinami Rokiškio kultūros centro užimtumo kolektyvų nario mokesčiai, diferencijuojant pagal nario amžių: suaugusiajam 1 mėn. – nuo 20,00 Eur sumažinama iki 10,00 Eur; jaunuoliui (14–25 m.) 1 mėn. mokestis sumažinamas nuo 15,00 Eur iki 7,00 Eur; vaikui (3–13 m.) 1 mėn. mokestis sumažinamas nuo 10,00 Eur iki 4,00 Eur. Dėl gyventojų rajono kaimiškose vietovėse mažėjimo, taip pat atsižvelgiant į tai, kad sudėtinga įtraukti juos į meno mėgėjų kolektyvų veiklą, įrašoma nuostata, kad nario mokestis netaikomas Rokiškio KC padalinių užimtumo kolektyvams. I–IV kategorijos meninio lygio kolektyvų nariai ir toliau nemokės jokio narystės mokesčio. 50 proc. nuolaida ir toliau bus taikoma socialiai pažeidžiamų grupių asmenims, tos pačios šeimos lankantiems keliems asmenims.

**Laukiami rezultatai.** Aktualias rinkos kainas, įstaigos veiklos ir infrastruktūros pokyčius atitinkantis teikiamų paslaugų sąrašas ir įkainiai.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto vertinimas, parengta pažyma.

Komunikacijos ir kultūros skyriaus vedėjos pavaduotoja Justina Daščioraitė